Мемлекет бағдарламасымен салынып жатқан спорт кешені құлап қалды
"Мемлекет бағдарламасымен салынып жатқан спорт кешені құлап қалды" | "https://abai.kz/post/120924"
TITLE: Мемлекет бағдарламасымен салынып жатқан спорт кешені құлап қалды
URL: https://abai.kz/post/120924
META: "Мемлекет бағдарламасымен салынып жатқан спорт кешені құлап қалды" | "https://abai.kz/post/120924"
DATE: 22.09.2020
AUTHOR(s): Abai.kz
TOTAL WORDS: 113
TEXT: Алматы облысында мемлекеттен 1,2 млрд теңге қаржы бөлінген нысан қирады.Бұл туралы Azattyq-ruhy.kz хабарлады. Нақтырақ айтсақ, Алматы облысы Ұйғыр ауданында «Ауыл – ел бесігі» бағдарламасы аясында салынып жатқан спорт кешенінің бір бөлігі құлап қалған. Спорт кешенінің құрылысы 2019 жылы басталған және жоспар бойынша 2020 жылдың соңында аяқталуы тиіс. «Мемлекет есебінен 1 244 483,7 мың теңге қаржы (1,2 млрд теңгеден аса – ред.) бөлінген. Тапсырыс беруші – Алматы облысының құрылыс басқармасы. Мердігер компания – «Лидер-НК» ЖШС. Аталмыш нысанның бір бөлігінің құлауына байланысты арнайы комиссия келіп тексеріс жұмыстарын жүргізіп, жиын өткізді», - деп хабарлады облыстық құрылыс басқармасы басшысының орынбасары Еркебұлан Үсенбаев. Сонымен қатар, жергілікті әкімдік өкілі комиссия қорытындысына сәйкес, жауапты мекеме олқылықтарды қалпына келтіретінін хабарлаған. Abai.kz
